b'\n_START_ARTICLE_\nTalo puiston laidalla\n_START_SECTION_\nJuoni\n_START_PARAGRAPH_\nAlex (David Hess) ajaa moottoritiell\xc3\xa4 New Yorkissa ja saa sattumalta katsekontaktin toista autoa ajavaan naiseen. V\xc3\xa4h\xc3\xa4n ajan kuluttua h\xc3\xa4n pakottaa naisen auton tielt\xc3\xa4 pois, sitoo ja raiskaa t\xc3\xa4m\xc3\xa4n. My\xc3\xb6hemmin Alex n\xc3\xa4hd\xc3\xa4\xc3\xa4n suttuisen autokorjaamon omistajana, jonka yst\xc3\xa4v\xc3\xa4 ja ty\xc3\xb6toveri on kehitysvammainen Ricky. Miehet ovat aikeissa sulkea korjaamon ja l\xc3\xa4hte\xc3\xa4 kaupungille viett\xc3\xa4m\xc3\xa4\xc3\xa4n aikaa. Suunnitelmat kuitenkin peruuntuvat kun korjaamolle saapuu viime hetkell\xc3\xa4 Lisa (Annie Belle) poikayst\xc3\xa4v\xc3\xa4ns\xc3\xa4 kanssa. Ricky korjaa auton, mist\xc3\xa4 kiitollisina pariskunta kutsuu miehet juhliinsa._NEWLINE_Saapuessaan paikalle Alex ja Ricky saavat havaita kyseess\xc3\xa4 olevan rikkaiden juppien juhlat. Aluksi Alex ja Ricky k\xc3\xa4ytt\xc3\xa4ytyv\xc3\xa4t etiketin mukaisesti, mielistelev\xc3\xa4t is\xc3\xa4nti\xc3\xa4\xc3\xa4n ja pelaavat pokeria n\xc3\xa4iden kanssa. Muut vieraat kuitenkin pilkkaavat itse\xc3\xa4\xc3\xa4n heikompiosaisia autokorjaajia. Tilanne k\xc3\xa4rjistyy lopulta riidaksi, jonka seuraksena Alex pahoinpitelee yhden miehist\xc3\xa4 ja alkaa suunnitella paikalla olevien naisten raiskaamista. Kesken riidan juhliin saapuu my\xc3\xb6h\xc3\xa4ss\xc3\xa4 Cindy-niminen nuori nainen, jonka Alex viiltelee ja raiskaa. Jonkin ajan kuluttua paikan alkuper\xc3\xa4iset vierat kuitenkin onnistuvat saamaan k\xc3\xa4siins\xc3\xa4 omistamansa aseen ja ampuvat Alexin ja Rickyn. Lopussa paljastuu, ett\xc3\xa4 elokuvan alussa raiskattu nainen olikin juhlan j\xc3\xa4rjest\xc3\xa4neen miehen sisko, ja koko juttu suunniteltu \xe2\x80\x93 Alexin v\xc3\xa4kivaltaisuuden vuoksi tilanne vain oli riist\xc3\xa4ytynyt k\xc3\xa4sist\xc3\xa4.'